Производството по делото е образувано по искова молба на Р. И. А., ЕГН [ЕГН], с адрес: [населено място],[жк][жилищен адрес] чрез адв. В. У., с адрес: [населено място], против  [фирма], ЕИК[ЕИК], със седалище и адрес на управление: [населено място],  [жк], представляван от Р. И. М. – Т. и Т. И. В. - управители, с която са предявени искове за признаване за установено, че ищецът не дължи на ответното дружество сумите по изпълнителен лист от дата 12.10.2012 г. по ч.гр.д. № 2879/2012 г. по описа на РС- Благоевград, както следва: сумата от 741,16 лева, представляваща дължима незаплатена сума по главница по Договор за предоставяне на потребителски кредит без обезпечение от 10.11.2010 г., законна лихва в размер на 628,61 лв., считано от дата 11.10.2012 г. до датата на депозиране на исковата молба – 12.02.2021 г., сумата от 72,31 лева, представляваща договорна лихва за периода от 05.11.2011 г. до 10.10.2012 г., сумата от 67,39 лева, представляваща наказателна лихва за периода от 05.11.2011 г. до 10.10.2012 г., сторените разноски по делото в общ размер на 105,36 лв. 
С решение № 905062/09.07.2021 г., постановено по делото, е признато за установено по предявения иск  с правно основание чл. 439, ал. 1 ГПК вр. с чл. 124, ал. 1 ГПК в правоотношенията между страните, че Р. И. А., ЕГН [ЕГН], с адрес: [населено място],[жк][жилищен адрес] чрез адв. В. У., с адрес: [населено място], не дължи на  [фирма], ЕИК[ЕИК], със седалище и адрес на управление: [населено място],  [жк], представляван от Р. И. М. – Т. и Т. И. В. – управители, следните суми, представляващи 1/3 част от сумите по изпълнителен лист, издаден на 12.10.2012 г. по ч.гр.д. № 2879/2012 г. по описа на РС- Благоевград, предмет на принудително изпълнение по изп. дело № 276/2019 г. по описа на ЧСИ В. Т., както следва: сумата от 741,16 лв., представляваща дължима неизплатена сума по главница по Договор за предоставяне на потребителски кредит без обезпечение от 10.11.2010 г.;  законната лихва в размер на 628,61 лв., считано от дата 11.10.2012 г. до датата на депозиране на искова молба- 12.02.2021 г.; сумата от 72,31 лв., представляваща договорна лихва за периода от 05.11.2011 г.  до 10.10.2012 г.; сумата от 67,39 лв., представляваща наказателна лихва за периода от 05.11.2011 г. до 10.10.2012 г.; направените разноски от 105,36 лв., поради погасяването им по давност. Ответникът  [фирма], ЕИК[ЕИК], със седалище и адрес на управление: [населено място],  [жк], представляван от Р. И. М. – Т. и Т. И. В. – управители е осъден да заплати на Р. И. А., ЕГН [ЕГН], с адрес: [населено място],[жк][жилищен адрес] чрез адв. В. У., с адрес: [населено място], сумата от 600,00 лева (шестстотин лева), представляваща направени по делото разноски за държавна такса и адвокатско възнаграждение.
На 04.08.2021 г. е постъпила молба от ответника за допълване на решение по реда на чл. 250 ГПК, евентуално за изменение по реда на чл. 248 ГПК.
Препис от молбата е връчен на ищеца чрез пълномощника, който в указания от съда срок е  депозирал становище за неоснователност на молбата.
По отношение на искането за допълване на решението с посочване на банкова сметка на ищеца, по която да се преведат присъдените разноски, съдът намира следното:
Допълването на решението по смисъла на чл. 250 ГПК представлява способ за отстраняване на допусната непълнота на съдебния акт.
Изискването на чл. 127, ал. 4 ГПК за посочване на банкова сметка или друг начин на плащане, е изискване за редовност на исковата молба по предявен осъдителен иск, но не и по предявен установителен иск с предмет установяване на недължимост на парични суми, по какъвто иск съдът се е произнесъл по делото. Ето защо съдът намира, че искането се явява неоснователно и следва да бъде оставено без уважение.
По евентуалното искане по за изменение на основание чл. 248 ГПК на решението, като се изиска от ищеца да посочи банкова сметка, по същество не представлява искане на изменение на решението в частта за разноските. В случая е налице забава на кредитора, доколкото същият не е дал необходимото съдействие на длъжника за изпълнение на задължението.
Водим от горното, съдът 

РЕШИ: 

ОСТАВЯ БЕЗ УВАЖЕНИЕ молбата на ответника  [фирма], ЕИК[ЕИК], със седалище и адрес на управление: [населено място],  [жк], представляван от Р. И. М. – Т. и Т. И. В. - управители за допълване на  решение № 905062/09.07.2021 г., постановено по делото.
Решението подлежи на въззивно обжалване пред Окръжен съд – Благоевград в двуседмичен срок от връчването му на страните. 

Районен съдия: